ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

สรุปรายงานการสอบบัญชี

งบการเงินในระยะเวลา 3 ปี
ที่ผ่านมาผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข

งบแสดงฐานะทางการเงิน

[]ณ วันที่ 31 ธันวาคม 2558

งบแสดงฐานะทางการเงิน (ต่อ)

[]ณ วันที่ 31 ธันวาคม 2558

งบแสดงฐานะทางการเงิน (ต่อ)

[]ณ วันที่ 31 ธันวาคม 2558

งบกำไรขาดทุนเบ็ดเสร็จ

[]สำหรับปีสิ้นสุดวันที่ 31 ธันวาคม 2558

งบแสดงการเปลี่ยนแปลงส่วนของผู้ถือหุ้น

[]สำหรับปีสิ้นสุดวันที่ 31 ธันวาคม 2558

งบกระแสเงินสด

[]สำหรับปีสิ้นสุดวันที่ 31 ธันวาคม 2558

งบกระแสเงินสด (ต่อ)

[]สำหรับปีสิ้นสุดวันที่ 31 ธันวาคม 2558

อัตราส่วนทางการเงิน

ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
ในระยะ 3 ปีที่ผ่านมา

[]

14. การวิเคราะห์และคำอธิบายของฝ่ายจัดการ

(1) ภาพรวมของการดำเนินธุรกิจ

บริษัท พรีเมียร์ เทคโนโลยี จำกัด (มหาชน) (“บริษัท”) เป็นบริษัทหนึ่งในกลุ่มบริษัทพรีเมียร์
ซึ่งประกอบธุรกิจหลักทางด้านเทคโนโลยีสารสนเทศ ผ่านการลงทุนในบริษัทย่อยคือ บริษัท ดาต้าโปร
คอมพิวเตอร์ ซิสเต็มส์ จำกัด (“บริษัทย่อย”) และมีการลงทุนในที่ดินและอาคารสำนักงาน
“อาคารพรีเมียร์เพลซ” ตั้งแต่ปี 2554

ในระะหว่างปี 2558 สภาวะเศรษฐกิจโดยรวมภายในประเทศมีอัตราการเติบโตต่ำ
ประกอบกับไม่มีปัจจัยกระตุ้นที่จะทำให้เกิดการลงทุนในอุปกรณ์เทคโนโลยีสารสนเทศ
เป็นผลให้องค์กรทางธุรกิจในภาคเอกชนซึ่งเป็นลูกค้ากลุ่มเป้าหมายของบริษัทชะลอการใช้จ่ายและการลงทุนในโครงการใหม่ๆ
ทำให้ทั้งปีบริษัทมีรายได้รวมทั้งสิ้น 2,234.8 ล้านบาท ซึ่งลดลงจากปีก่อน
เพื่อรักษาระดับรายได้และเพิ่มพื้นที่การขายสินค้าและบริการของบริษัทให้กว้างขวางมากขึ้น
ทางบริษัทย่อยจึงมีการลงทุนร้อยละ 100 ในบริษัทย่อยแห่งใหม่แห่งหนึ่ง ได้แก่ Datapro
Computer Systems (Myanmar) Company Limited
ซึ่งจดทะเบียนจัดตั้งในสาธารณรัฐแห่งสหภาพเมียนมาร์ โดยมีทุนจดทะเบียนจำนวน 50,000
เหรียญสหรัฐอเมริกา และมีการจัดตั้งสาขาแห่งใหม่ ณ จังหวัดเชียงใหม่
ในภาคเหนือของประเทศไทย

แนวโน้มในการเปลี่ยนแปลงเทคโนโลยีในปัจจุบันที่รวดเร็วมีผลให้หลายองค์กรเริ่มเปลี่ยนแปลงลักษณะการลงทุนในอุปกรณ์เทคโนโลยี
โดยเปลี่ยนจากการลงทุนในอุปกรณ์ Hardware และ Software เป็นการใช้บริการประเภทต่างๆ
จากผู้ให้บริการแทน เพื่อลดความเสี่ยงจากการล้าสมัยของอุปกรณ์ที่ลงทุนนั้น
เป็นผลให้รายได้การให้บริการประเภทต่างๆ ของบริษัทย่อย เช่น รายได้การให้บริการ
Professional Services รายได้การให้บริการซอฟแวร์ (Software As A Services)
และรายได้ในส่วนงานบำรุงรักษา (Maintenance Services Agreement) ในปี 2558 เพิ่มขึ้น

นับตั้งแต่ปลายปี 2554
ที่บริษัทมีการลงทุนในอาคารพรีเมียร์เพลซเพื่อนำมาใช้เป็นสำนักงานและใช้ในการประกอบการกิจการให้บริการเป็นศูนย์สำรองลูกค้าของบริษัทย่อยและนำพื้นที่บางส่วนให้บุคคลอื่นเช่า
จนถึงปี 2558 บริษัทได้ทำการปรับปรุงอาคารพรีเมียร์เพลซทั้งภายในและภายนอกอย่างต่อเนื่อง
เช่น การปรับปรุงระบบดับเพลิงในอาคาร (Sprinkle) ทางหนีไฟแบบระบบอัดอากาศ
การติดตั้งระบบกล้องวงจรปิดเพื่อเพิ่มความปลอดภัยให้กับผู้เช่า
การปรับปรุงระบบบำบัดน้ำเสียและระบบไฟฟ้า ระบบปรับอากาศ
การติดฟิล์มรอบอาคารมากขึ้นเพื่อลดการใช้พลังงานและรักษาสิ่งแวดล้อม
การทำทางลาดสำหรับรถเข็นคนพิการ เป็นต้น
จำนวนเงินรวมทั้งสิ้นที่บริษัทใช้ในการปรับปรุงอาคารพรีเมียร์เพลซรวมทั้งสิ้น 36.7 ล้านบาท
ปัจจุบันอัตราการเช่าพื้นที่ทั้งสิ้นในอาคารพรีเมียร์เพลซเท่ากับร้อยละ 77 ของพื้นที่เช่าทั้งหมด
แบ่งเป็นการเช่าของบริษัทย่อยร้อยละ 64 และการเช่าโดยบริษัทอื่นร้อยละ 36

(2) ผลการดำเนินงาน

ผลการดำเนินงานของบริษัท มีกำไรสำหรับปี 108.8 ล้านบาท ในงวดมีเงินปันผลรับจำนวน 100.0
ล้านบาท ดังนั้นกำไรก่อนเงินปันผลรับในงวดมีจำนวน 8.8 ล้านบาท
เพิ่มขึ้นจากงวดเดียวกันของปีก่อน 13.5 ล้านบาทจากการให้เช่าพื้นที่เพิ่มขึ้น
ส่วนผลการดำเนินรวมของบริษัทและบริษัทย่อย มีกำไรสำหรับปี 120.7 ล้านบาท
กำไรลดลงจากงวดเดียวกันของปีก่อนจำนวน 29.7 ล้านบาท
ซึ่งมาจากค่าใช้จ่ายในการบริหารเพิ่มขึ้นจากการขยายงานและการปรับสวัสดิการ
โดยมีรายละเอียดดังนี้

[] 1.
รายได้และต้นทุนของส่วนงานจำหน่ายคอมพิวเตอร์และงานบริการเกี่ยวกับระบบงานคอมพิวเตอร์

รายได้จากการขายสำหรับปี 2558 มีจำนวน 1,387.5 ล้านบาท ลดลงจากปีก่อน 472.7 ล้านบาท
หรือลดลงในอัตราร้อยละ 25 เนื่องมาจากในระหว่างไตรมาสที่ 1-3 ของปี 2558
มีการชะลอการลงทุนในโครงการใหม่ๆ
เนื่องจากความผันผวนของสภาวะเศรษฐกิจทั้งภายในและภายนอกประเทศ อย่างไรก็ตาม
ในช่วงไตรมาสที่ 4 ลูกค้าบางรายเริ่มมีการลงทุนในโครงการใหม่
ทำให้บริษัทย่อยมีงานโครงการใหม่เพิ่มขึ้นในช่วงปลายปี โดยในไตรมาสที่ 4
มีรายได้จากการขายจำนวน 549.6 ล้านบาท ต่ำกว่าไตรมาสเดียวกันของปีก่อน 11.6 ล้านบาท

รายได้จากการบริการสำหรับปี 2558 มีจำนวน 799.0 ล้านบาท เพิ่มขึ้นจากปีก่อน 91.1 ล้านบาท
หรือเพิ่มขึ้นในอัตราร้อยละ 13 โดยมีรายได้ค่าบริการประเภท Non Recurring เพิ่มขึ้น 26.4
ล้านบาท ซึ่งมาจากรายได้การให้บริการ Professional Services จำนวน 8.0 ล้านบาท
และรายได้ Digital Content Innovation Services 18.2 ล้านบาท
ส่วนรายได้ค่าบริการประเภท Recurring เพิ่มขึ้น 64.7 ล้านบาท
มาจากรายได้การให้บริการซอฟแวร์ (Software As A Services) 2.4 ล้านบาท
รายได้ศูนย์สำรองข้อมูล (Data Center) เพิ่มขึ้น 6.7 ล้านบาท รายได้ในส่วนงานบำรุงรักษา
(Maintenance Services Agreement) เพิ่มขึ้น 70.7 ล้านบาท ในและงวดปี 2558
มีรายได้งานบริการที่ลดลงจากรายได้จากค่าเช่าอุปกรณ์คอมพิวเตอร์ 3.0 ล้านบาท
รายได้จากบริการ Digital Content Innovation 8.3 ล้านบาท
และรายได้จากการให้บริการ Managed Services 3.8 ล้านบาท

ต้นทุนขายและบริการสำหรับปี 2558 มีจำนวน 1,519.5 ล้านบาท ลดลงจากปีก่อน 382.4
ล้านบาท หรือลดลงในอัตราร้อยละ 19.6 แบ่งเป็นต้นทุนขายลดลง 443.8 ล้านบาท
ต้นทุนงานบริการเพิ่มขึ้น 61.4 ล้านบาท ซึ่งสัมพันธ์กับยอดขายที่ลดลงกับงานบริการที่เพิ่มขึ้น
อัตรากำไรขั้นต้นรวมอยู่ที่ร้อยละ 31 เพิ่มขึ้นจากปีก่อนในอัตราร้อยละ 3.9
จากอัตรากำไรขั้นต้นจากการขายสินค้าอยู่ที่ร้อยละ 21.5 เพิ่มขึ้นจากปีก่อนในอัตราร้อยละ 3.9
ส่วนอัตรากำไรขั้นต้นจากการให้บริการเท่ากับร้อยละ 46.1 ลดลงจากปีก่อนในอัตราร้อยละ 1.7

2. รายได้และต้นทุน ของส่วนงานให้เช่าพื้นที่และบริการ

[]หน่วย : ล้านบาท

บริษัทมีรายได้ค่าเช่าและค่าบริการสำหรับปี 2558 มีจำนวน 49.7 ล้านบาท
(ซึ่งรวมรายได้จากการให้บริษัทย่อยเช่าอาคารสำนักงาน จำนวน 34.9 ล้านบาท)
เพิ่มขึ้นจากปีก่อนจำนวน 7.5 ล้านบาท เนื่องจากพื้นที่ให้เช่าเพิ่มขึ้นจากปีก่อนจำนวน 821
ตารางเมตร ต้นทุนบริการในงวดปีมีจำนวน 27.2 ล้านบาท เพิ่มขึ้นจากปีก่อนก่อนจำนวน 0.8
ล้านบาท
ซึ่งเกิดจากการรับรู้ค่าเสื่อมราคาส่วนปรับปรุงอาคารที่เพิ่มขึ้นและค่าใช้จ่ายในการซ่อมบำรุงอาคารระหว่างปี

3. รายได้อื่น

รายได้อื่นสำหรับปี 2558 เท่ากับ 33.5 ล้านบาท ลดลงจากงวดเดียวกันของปีก่อน 37.2 ล้านบาท
หรือลดลงในอัตราร้อยละ 52.6 รายการหลักมาจากส่วนลดรับจากผู้ผลิตลดลง 24.7 ล้านบาท
จากยอดซื้อที่ลดลงตามยอดขายสินค้าที่ลดลง และกำไรจากอัตราแลกเปลี่ยนลดลง 4.9 ล้านบาท
เนื่องจากปี 2558 มีผลขาดทุนจากอัตราแลกเปลี่ยน

4. ค่าใช้จ่ายในการขายและบริหาร

ค่าใช้จ่ายในการขายสำหรับปีจำนวน 204.1 ล้านบาท ลดลงจากปีก่อน 34.8 ล้านบาท หรือร้อยละ
14.6 อัตราส่วนค่าใช้จ่ายในการขายต่อรายได้จากการขายและบริการมีอัตราร้อยละ 9.3
ซึ่งเท่ากับปีก่อน

ค่าใช้จ่ายในการบริหารมีจำนวน 343.3 ล้านบาท เพิ่มขึ้นจากปีก่อน 46.2 ล้านบาท
หรือเพิ่มขึ้นในอัตราร้อยละ 15.6 จากรายการเปลี่ยนแปลงที่สำคัญ ดังนี้

-   ค่าใช้จ่ายเกี่ยวกับพนักงานมีจำนวน 30.6 ล้านบาท จากการขยายสาขาในภาคเหนือ
    รวมถึงการปรับอัตราค่าจ้างประจำปีและการปรับเพิ่มสวัสดิการเกี่ยวเงินกองทุนสำรองเลี้ยงชีพ

-   ผลขาดทุนจากการเปลี่ยนแปลงมูลค่าเงินลงทุนกองทุนเปิดในตราสารทุนที่ยังไม่เกิดขึ้นจริงจำนวน
    4.1 ล้านบาท

-   ผลขาดทุนจากอัตราแลกเปลี่ยนเพิ่มขึ้น 6.1 ล้านบาท
    เป็นผลมาจากความผันผวนของอัตราแลกเปลี่ยนเงินดอลลาร์สหรัฐอเมริกา
    ซึ่งบริษัทต้องใช้จ่ายชำระหนี้ให้กับเจ้าหนี้การค้ารายใหญ่ของบริษัทย่อยในช่วงครึ่งหลังของปี
    2558 อย่างไรก็ตามในปี 2559 บริษัทย่อยได้ดำเนินการทำสัญญา Forward Contract
    กับสถาบันการเงินเพื่อลดความเสี่ยงทางด้านอัตราแลกเปลี่ยนเป็นที่เรียบร้อยแล้ว

-   ในงวดมียอดหนี้สงสัยจะสูญลดลงจากการรับชำระคืน จึงมีผลทำให้รายจ่ายหนี้สูญลดลงจากปีก่อน
    จำนวน 5.6 ล้านบาท

5. ค่าใช้จ่ายทางการเงิน

ค่าใช้จ่ายทางการเงินสำหรับปี 2558 มีจำนวน 12.8 ล้านบาท ลดลงจากงวดเดียวกันของปีก่อน
6.6 ล้านบาทหรือลดลงในอัตราร้อยละ 34
เนื่องจากบริษัทได้ทำการรีไฟแนนซ์วงเงินกู้ยืมระยะยาวของบริษัท
มีผลทำให้อัตราดอกเบี้ยตามสัญญาลดลงจากเดิมอยู่ที่ร้อยละ 7.25 (MLR บวกร้อยละ 1.25 ต่อปี)
เป็นอัตราร้อยละ 5.0 (MLR ลบร้อยละ 1.5 ต่อปี)

6. ภาษีเงินได้

ภาษีเงินได้สำหรับปี 2558 จำนวน 27.4 ล้านบาท ลดลงจากงวดเดียวกันของปีก่อน 8.3 ล้านบาท
ประกอบด้วยภาษีเงินได้นิติบุคคลตามการคำนวณจำนวน 31.6 ล้านบาท
และรายได้ภาษีเงินได้รอการตัดบัญชีจำนวน 4.2 ล้านบาท

(3) ความสามารถในการบริหารสินทรัพย์

ณ วันที่ 31 ธันวาคม 2558 บริษัทและบริษัทย่อยมีสินทรัพย์รวมจำนวน 1,644.3 ล้านบาท
เพิ่มขึ้นจากปีก่อนจำนวน 38.5 ล้านบาท หรือคิดเป็นร้อยละ 2.4
สินทรัพย์ที่มีสาระสำคัญของบริษัทและบริษัทย่อยได้แก่ ลูกหนี้การค้าและลูกหนี้อื่น
ต้นทุนค่าบริการจ่ายล่วงหน้า สินค้าคงเหลือ อสังหาริมทรัพย์เพื่อการลงทุนและที่ดิน
อาคารและอุปกรณ์

อัตราส่วนผลตอบแทนต่อสินทรัพย์อยู่ที่ร้อยละ 7.4 ลดจากปีก่อนจำนวน 2.5
อันเนื่องมาจากผลประกอบการที่ลดลงในปีปัจจุบัน ส่วนมูลค่าสินทรัพย์รวมที่เพิ่มมีรายละเอียดดังนี้

1. ลูกหนี้การค้าและลูกหนี้อื่น

[]ลูกหนี้การค้าและลูกหนี้อื่นมีจำนวน 631.3 ล้านบาท เพิ่มขึ้นจากปีก่อน 42.0 ล้านบาท
เนื่องจากปลายปี 2558
มีการเรียกเก็บค่าบริการและเงินรับล่วงหน้าจากโครงการขนาดใหญ่ของลูกค้ารายหนึ่ง
และอัตราส่วนระยะเวลาเก็บหนี้โดยเฉลี่ยอยู่ที่ 99 วัน เพิ่มขึ้นจากปีก่อน 22 วัน
สาเหตุจากลูกหนี้ที่เพิ่มขึ้นปลายปี 2558

2. ต้นทุนค่าบริการจ่ายล่วงหน้า

ต้นทุนค่าบริการจ่ายล่วงหน้ามีจำนวน 139.6 ล้านบาท เพิ่มขึ้นปีก่อนจำนวน 32.5 ล้านบาท
จากการเพิ่มขึ้นของสัญญาการให้บริการระยะยาวที่ให้บริการแก่ลูกค้า
ทำให้มีการรับเงินล่วงหน้าค่าสินค้าและบริการจำนวน 178.8 ล้านบาท ซึ่งมีจำนวนเพิ่มขึ้นจากปีก่อน
78.3 ล้านบาท
โดยในทางบัญชีจะทยอยรับรู้เป็นรายได้จากตามเงื่อนไขและระยะเวลาการให้บริการของลูกค้าแต่ละราย
และรับรู้ต้นทุนค่าบริการเป็นต้นทุนขายตามเงื่อนไขการให้บริการ เช่นเดียวกัน

3. สินค้าคงเหลือและต้นทุนงานระหว่างทำ

สินค้าคงเหลือมีจำนวน 198.9 ล้านบาท ลดลงจากปีก่อนจำนวน 7.3 ล้านบาท
หรือลดลงในอัตราร้อยละ 3.5 สินค้าคงเหลือประกอบด้วยสินค้าสำเร็จรูปสุทธิจำนวน 141.9
ล้านบาท สินค้าระหว่างติดตั้งจำนวน 46.6 ล้านบาท และสินค้าระหว่างทางจำนวน 10.4 ล้านบาท
ซึ่งสินค้าคงเหลือดังกล่าวมีคำสั่งซื้อจากลูกค้าแล้วเป็นส่วนใหญ่ ต้นทุนงานระหว่างทำมีจำนวน 62.5
ล้านบาท ลดลงจากปีก่อน 30.4 ล้านบาท หรือลดลงในอัตราร้อยละ 32.7
โดยบริษัทจะทำการสั่งซื้อจากผู้ค้าเมื่อได้รับคำสั่งซื้อจากลูกค้าแล้วเท่านั้นสำหรับสินค้าที่มีลักษณะเฉพาะโครงการ
กรณีของสินค้าที่ต้องมีไว้เพื่อขาย
บริษัทพยายามบริหารสินค้าคงเหลือให้เหลือน้อยที่สุดแต่ต้องสามารถตอบสนองความต้องการของลูกค้าได้ทันเวลา
เพื่อลดความเสี่ยงที่อาจจะเกิดจากการล้าสมัยของสินค้าประเภทอุปกรณ์เทคโนโลยีสารสนเทศ
ซึ่งมีแนวโน้มที่เปลี่ยนแปลงเร็ว

4. อสังหาริมทรัพย์เพื่อการลงทุนและที่ดิน อาคารและอุปกรณ์

อสังหาริมทรัพย์เพื่อการลงทุนมีจำนวน 158.3 ล้านบาท ลดลงจากปีก่อน 0.9 ล้านบาท
จากการปรับปรุงอาคารพรีเมียร์เพลซจำนวน 4.2 ล้านบาท และค่าเสื่อมราคาในงวดมีจำนวน 5.1
ล้านบาท

ที่ดิน อาคารและอุปกรณ์ มีจำนวน 178.9 ล้านบาท ลดลงจากปีก่อนจำนวน 2.2 ล้านบาท
จากการซื้ออุปกรณ์เพิ่มขึ้นจำนวน 20.7 ล้านบาท จำหน่ายระหว่างปี 0.1 ล้านบาท
และค่าเสื่อมราคาในงวดมีจำนวน 40.2 ล้านบาท

(4) สภาพคล่องและแหล่งเงินทุนของบริษัท

ตามโครงสร้างทางการเงินของบริษัท แหล่งที่มาของเงินทุนมาจาก 2 แหล่ง ได้แก่

1. เงินรับจากกิจกรรมดำเนินงาน

เงินรับจากกิจกรรมดำเนินงานมีจำนวน 241 ล้านบาท เพิ่มขึ้นจากปีก่อน 61.2 ล้านบาท
สาเหตุหลักมาจาก ในปี 2558 เงินรับล่วงหน้าค่าสินค้าและบริการเพิ่มขึ้นจากปีก่อน 70.5 ล้านบาท
เป็นผลมาจากการขยายตัวของรายได้จากการให้บริการในส่วนงานบำรุงรักษา ทั้งประเภท
Maintenance Agreement และ Preventive Maintenance
ซึ่งเป็นรายได้ต่อเนื่องมาจากการขายสินค้าและอุปกรณ์สารสนเทศคอมพิวเตอร์ในปีก่อน
และการดำเนินกลยุทธ์ทางการตลาดโดยการขายบริการให้กับบริษัทซึ่งเป็นลูกค้าของบริษัทที่เป็นพันธมิตรทางการค้า
(Business Partner) เพิ่มขึ้น
และจากยอดขายที่ลดลงส่งผลให้เงินสดรับจากลูกหนี้การค้าและลูกหนี้อื่นลดลงจากปีก่อน 20.2
ล้านบาท และการเปลี่ยนแปลงในสินค้าคงเหลือและต้นทุนงานระหว่างทำเพิ่มขึ้นจากปีก่อนเล็กน้อย

2. กระแสเงินสดจากการจัดหาเงินทุน

เงินรับจากการจัดหาเงินทุนลดลงเนื่องจากในระหว่างปี 2558
บริษัทได้ทำการรีไฟแนนซ์วงเงินสินเชื่อกับสถาบันการเงินแห่งใหม่วงเงินจำนวน 200 ล้านบาท
(อัตราดอกเบี้ย MLR ลบร้อยละ 1.5ต่อปี) เพื่อนำมาชำระคืนเงินกู้ยืมกับสถาบันการเงินเดิม
ซึ่งมีมูลหนี้คงค้างจำนวน 179.0 ล้านบาท (อัตราดอกเบี้ย MLR บวก ร้อยละ 1.25 ต่อปี)
เงินกู้ยืมระยะยาว และเงินกู้ยืมระยะยาวส่วนที่ครบกำหนดชำระภายในหนึ่งปี จำนวนรวม 178.6
ล้านบาท เพิ่มขึ้นจากปีก่อน 2.9 ล้านบาท

เงินกู้ยืมระยะสั้นจากบริษัทอื่นเพื่อใช้ในการจ่ายชำระค่าสินค้า
เป็นเงินกู้ยืมที่บริษัทย่อยได้ทำสัญญากับบริษัทในประเทศแห่งหนึ่ง
ซึ่งจะมีเงื่อนไขและกำหนดชำระขึ้นแตกต่างกันไปตามเงื่อนไขในแต่ละสัญญา
เงินกู้ยืมระยะสั้นจากบริษัทอื่น จำนวน 6.5 ล้านบาท ลดลงจากปีก่อน 133.5 ล้านบาท
จากการที่บริษัทจ่ายชำระคืนเงินกู้ตามเงื่อนไขในสัญญา

หนี้สินระยะยาวซึ่งเกิดจากการทำสัญญาเช่าทางการเงินซึ่งบริษัททำเพื่อเช่าใช้อุปกรณ์ที่ใช้ในการดำเนินงาน
หนี้สินระยะยาวและหนี้สินระยะยาวส่วนที่ครบกำหนดชำระภายในหนึ่งปีจำนวนรวม 21.3 ล้านบาท
ลดลงจากปีก่อน 0.9 ล้านบาท จากการจ่ายชำระค่างวดตามกำหนดเวลาตามสัญญา

บริษัทมีการพิจารณาสภาพคล่องและความจำเป็นในการใช้แหล่งเงินทุนอย่างสม่ำเสมอเพื่อบริหารจัดการกระแสเงินสดรับ-จ่าย
ให้เกิดความสมดุล ป้องกันไม่ให้เกิดปัญหาเรื่องสภาพคล่อง
โดยกำหนดระยะเวลาและประเภทของแหล่งเงินทุนให้สอดคล้องกับความต้องการใช้เงิน
และสามารถบริหารต้นทุนทางด้านดอกเบี้ยจ่ายลดลง

(5) ปัจจัยหรือเหตุการณ์ที่จะมีผลต่อการดำเนินงานในอนาคต

แนวโน้มของเทคโนโลยีใหม่ๆ ยังคงมีความเคลื่อนไหวในตลาดอย่างต่อเนื่อง
ส่งผลให้เทคโนโลยีสารสนเทศได้เข้ามามีบทบาทสำคัญเป็นอย่างมาก
โดยเฉพาะเรื่องความปลอดภัยของระบบงานและข้อมูล
และความต่อเนื่องในการดำเนินธุรกิจในภาวะการณ์ไม่ปกติ
องค์กรธุรกิจทั้งภาครัฐและภาคเอกชนต่างพิจารณาในเรื่องการลงทุนและเลือกใช้ระบบเทคโนโลยีสารสนเทศที่สามารถรองรับกับสถานการณ์ต่างๆ
ได้อย่างทันเหตุการณ์ เช่น เทคโนโลยีคลาวด์คอมพิวติ้ง โซเซียลมีเดีย และ Big Data
ที่องค์กรธุรกิจให้ความสนใจอย่างต่อเนื่อง นำไปสู่เทคโนโลยีของ Internet of Things ( IoT
) ที่เครื่องมือต่างๆ มีศักยภาพมากขึ้น สามารถเชื่อมต่อกับเครือข่ายของอุปกรณ์ต่างๆ (Things)
ให้สามารถส่งข้อมูล เพื่อคิดคำนวณและแลกเปลี่ยนข้อมูลระหว่างกันได้

เทคโนโลยีที่มีความสามารถเพิ่มขึ้นทำให้องค์กรธุรกิจมุ่งเน้นเรื่องการจัดเก็บข้อมูลอย่างเป็นระบบและมีความปลอดภัย
การมีระบบเครือข่ายที่รวดเร็วและมีประสิทธิภาพ ซึ่งการดำเนินธุรกิจของบริษัทย่อย มีอุปกรณ์
เครื่องมือและบริการต่างๆ ที่สามารถรองรับกระแสการเปลี่ยนแปลงดังกล่าวได้เป็นอย่างดี
และมีการพัฒนาและปรับปรุงอย่างต่อเนื่อง
เพื่อให้มีความพร้อมในการให้บริการตามเทคโนโลยีและความต้องการของลูกค้าที่เปลี่ยนแปลงไป
นอกจากนี้
บริษัทยังสร้างคุณภาพของงานบริการให้เกิดความแตกต่างจากผู้ประกอบการรายอื่นด้วยการเป็นผู้ให้บริการเทคโนโลยีสารสนเทศแบบครบวงจร
ซึ่งมีคุณภาพและมาตรฐานเป็นที่ยอมรับในระดับสากล
โดยบุคคลากรมืออาชีพที่ได้รับการอบรมอย่างต่อเนื่องและมีประสบการณ์สูง